Bambú Producciones

Bambú Producciones é unha produtora de televisión galega que naceu en 2007, impulsada polo matrimonio que naquela altura formaban Ramón Campos e Teresa Fernández-Valdés, co obxectivo de desenvolver e producir proxectos de ficción para cine e televisión. En 2013 recibiu o Premio Cultura Galega de Creación Audiovisual. Aínda que a produtora naceu na Coruña, onde Campos e Fernández-Valdés coincidiran facendo un mestrado da UDC, a súa sede está en Pozuelo de Alarcón (Madrid).

Algunhas das súas producións tiveron importantes éxitos de público e crítica, e recibiron premios. Nomes como Gran reserva, Gran Hotel, Las chicas del cable ou Fariña marcaron fitos importantes no audiovisual galego, se ben foron todas elas producións para cadeas de televisión ou plataformas de contidos de nivel español ou internacional. Ademais de Campos e Fernández-Valdés, as producións de Bambú adoitan ter outros recorrentes nomes galegos, como a guionista Gema Neira, que é a directora de desenvolvemento de Bambú, ou o director Carlos Sedes. Tamén unha cantidade notable de actores das súas producións son galegos.

En 2023 Campos e Fernández-Valdés separáronse, e esta última montou unha nova produtora, Te espero en Marte. Paralelamente, Campos montou outra produtor, Mr Fields and Friends, con sé en Noia, de onde é orixinario.

 Producións 
 Televisión 
Guante blanco (2008, La 1)
Gran Reserva (2010-2013, La 1)
Hispania, la leyenda (2010-2012, Antena 3)
Marco (2011-2012, Antena 3)
Gran Hotel (2011-2013, Antena 3), Atresmedia, Bambú Producciones e Beta Film chegan a un acordo para a distribución internacional.
Imperium (2012, Antena 3)
Gran Reserva: El origen (2013, La 1)
Velvet (2014-actualmente, Antena 3), Atresmedia, Bambú Producciones e Beta Film chegan a un acordo para a distribución internacional.
The Refugees (2015, La Sexta)
Bajo sospecha (2015, Antena 3), Atresmedia, Bambú Producciones e Beta Film chegan a un acordo para a distribución internacional.
Seis hermanas (2015-actualmente, La 1)
La embajada (2016-, Antena 3)
Fariña (2018, Antena 3)
Un asunto privado (2022, Amazon)
Las chicas del cable
Tiempos de guerra
Velvet Colección
Traición
A pesar de todo
Instinto
Alta mar
Malasaña 32
El verano que vivimos
Jaguar
Un asunto privado
Dos vidas
Now and Then
La promesa (2023, TVE)
Land of Women (2024, Apple TV), premio Rose D’Or Latinos 2025 á mellor comedia.
El caso Asunta (2024), serie de true-crime, baseada nos feitos do caso de Asunta Basterra.
Valle salvaje (2024), coproducida pro StudioCanal.
La favorita, 1922 (2025)
Manual para señoritas (2025)

 Cine 
El club de los incomprendidos (2014), dirixida por Carlos Sedes.
13 exorcismos (2022), dirixida por Jacobo Martínez.
Un año, una noche (2021), dirixida por Iñaki Lacuesta.
Rondallas (prevista a estrea para 2025), dirixida por Daniel Sánchez Arévalo.

 Documentais 
Fraga y Fidel, sin embargo (2012)
American greyhounds (2010)
Cazadores de trolls
El caso Asunta
45 revoluciones
El caso Alcàsser
En el corredor de la muerte
Nacho (2024, Atresplayer), baseado na vida do actor Nacho Vidal.
Cómo cazar a un monstruo (2024). Dirixido por Carles Tamayo. Premio Ondas 2024 ao mellor documental, e Premio Iris 2024 ao mellor programa documental.

Notas

 Véxase tamén 
 Ligazóns externas 
Sitio web oficial

Categoría:Produtoras de televisión de España
Categoría:Produtoras de cinema de Galicia